Verdictul lui Florin Prunea înainte de FCSB-CFR Cluj: „Degeaba ai luat titlul dacă nu faci ceva!”
FCSB va ridica trofeul Ligii 1 sâmbătă seară, după meciul de acasă cu CFR Cluj. Bucureștenii sunt deja campioni matematici, cu 3 etape înainte de finalul sezonului.
Florin Prunea i-a felicitat pe „roș-albaștri”, însă a ținut să îi avertizeze totuși. Iată la ce s-a referit fostul internațional român.
„Degeaba ai luat titlul dacă nu faci ceva!”
„Să felicităm FCSB-ul, campioană meritorie, au dominat de la începutul sezonului. Bravo lor, mâine sărbătoresc alături de suporterii lor. Au fost nouă ani de suferință, nu a fost simplu.
O echipă obișnuită cu trofee… Greul de abia acum începe, că degeaba ai luat titlul dacă nu faci ceva (n.r.-să te califici în cupele europene)”, a fost verdictul lui Florin Prunea, conform Digi Sport.